da de da de da da da da da da da da da
Del mine digte hvis det er det du vil
Jeg kom i tanke om at det måske kunne være interessant for jer læsere at dele mine digte. For at lette arbejdet skal der selvfølgelig en deleknap til. Men her kommer vi altså i problemer. Facebook har sin egen deleknap man kan bruge på sin hjemmeside. For brugere der altid er logget ind på facebook, feks. ofte mig selv, kan dette betyde at facebook kan overvåge hvilke hjemmesider disse brugere besøger. Altså du er logget ind, der er en facebook-like-knap på denne side, med denne likeknap medfølger et script der muligvis kan se at du er på siden. Uden du behøver at trykke på knappen eller noget. Af samme grund har jeg skiftet google analytics ud med matomo - alt det data jeg indsamler om mine besøgende, bliver på mine egne servere. Samtidig er dataen gjort så tilpas anonym, at jeg ikke kan identificere hver enkelte besøgende. Denne side er ikke lavet for at tjene penge. Siden jeg ikke tjener penge på den, kan jeg ikke se en grund til at nogle af verdens rigeste firmaer gør det.
Istedet har jeg lavet en deleknap der kopierer linket til den givne tekst direkte til clipboardet.
Tryk på "Kopier Url" for at kopiere linket
Indsæt det som opslag på facebook
Når kassen vises med dokumentikonet, kan du slette eller ændre urlen i beskeden
Nu kan du let dele digte og den slags på facebook, og samtidig behøver du ikke bekymre dig om dine data.
OBS1: Hvis du vil bruge en af mine tekster på din egen hjemmeside, kan du så ikke lige sende mig en mail om det til dk [at] brkmnd [punktum] com - du får sikkert lov, medmindre du vil bruge teksten til propaganda eller lignende. Derudover må du gerne lige gøre opmærksom på at jeg har skrevet den.
OBS2: kopier venligst ikke mine tekster direkte ind på facebook. De laver kludder i ophavsret.
KommentarerDu skal skrive minimum 3, 3 og 5 tegn i navn, email hhv. kommentar